Економско - социјалниот совет продолжи да го води трипартитниот социјален дијалог помеѓу Владата, работодавците и синдикатите . Трипартитниот социјален дијалог е само скромно развиен на локално ниво. Општата свест за важноста на бипартитниот социјален дијалог е слаба, каде што и синдикатите и организациите на работодавачи се борат за привлекување на нови членови . Некои синдикати пријавуваат потешкотии при утврдувањето на нивното присуство во одредени претпријатија. Севкупно, капацитетот на социјални партнери останува слаб и нивното учество во креирањето на политиките останува ограничено .

Невработеноста и понатаму е висока и покрај малото намалување во вториот квартал во 2014 година. Донесени се одредени специфични мерки за справување со невработеноста на младите како дел од политиката за вработување во земјата, но нивниот ефект останува допрва да се види. Јавниот сектор останува главниот работодавач. Учеството на пазарот на трудот и понатаму е многу ниско, особено меѓу жените и Ромите. Владата го донесе оперативниот план за активни програми и мерки за вработување за 2014 година. Националниот буџет за активни програми и мерки за вработување до некој степен се намали во 2014 година, но сепак не е доволен да ги исполни потребите на пазарот на трудот. Направен е мал напредок во долгорочниот процес на модернизација на Агенцијата за вработување. Министерството за труд и социјална политика одговорно за борба против сивата економија направи одредени чекори со цел да го намали нивото на непријавена работа. Продолжуваат да се спроведуваат проектите кофинансирани од ИПА кои ја подготвуваат земјата за учество во Европскиот социјален фонд . Локалните институции со водечка улога во управувањето со фондовите на ИПА имаат недостаток на мотивација и посветеност. Слабиот административен капацитет и недоволната соработка меѓу институциите се штетни за спроведувањето на проектите. ( Види Поглавје 22 - Регионална политика и координација на структурни инструменти ). Владината активност во однос на социјалната вклученост го вклучува вработувањето во државна администрација на 1600 корисници на социјална помош и 300 лица со инвалидност. Вистинското влијание на ова вработување, сепак, ги покренува прашањата во однос на соодветната подготовка, на пример обука, за нивна интеграција на работното место, како и во однос на начелото на заслуги . ( Види Политички критериуми - Реформи во јавна администрација ). Ограничен е напредокот во спроведувањето на ревидираната Национална стратегија за намалување на сиромаштијата и социјалната исклученост и соодветниот акциски план за 2014 година. Стапката на сиромаштија останува висока и институциите одговорни за спроведување на политиките и стратешките активности немаат доволен капацитет. Податоците за сиромаштијата, вклучувајќи ја детската сиромаштија, не се редовно ажурирани, што го отежнува исполнувањето на целта за намалување на сиромаштијата. Преземени се активности за да се намали стапката на напуштање на основното образование кај децата Роми, но ова и понатаму останува отворено прашање. Бројот на Роми без официјални документи за лична идентификација продолжува да претставува проблем, со повеќе од 530 евидентирани случаи до одреден датум во 2014 година, од кои само околу една четвртина добиле документи. Административниот капацитет на полето на социјална вклученост не е подобрен и е особено несоодветен на локално ниво. Координацијата меѓу институциите вклучени во спроведувањето на политиките за социјална вклученост и понатаму е несоодветна. Беше направен ограничен напредок во спроведувањето на Националната стратегија за еднакви права на лицата со инвалидност за 2010 - 18 година. Отворени се нови комунални станбени единици кои обезбедуваат услуги за лица со инвалидност, како што се нови дневни центри за деца со посебни потреби. Постојните политики за унапредување на пристапот до пазарот на трудот за ранливите групи, вклучувајќи лица со инвалидност, и понатаму се недоволни. Националното координативно тело одговорно за следење на спроведувањето на Конвенцијата на ООН е неактивно. Изменетиот Закон за социјална заштита ги зголеми придобивките за 5 % и на ранливите групи им даде дополнителни права да бараат придобивки. Управувањето со придобивките е поедноставено и подобрено. Реформите во пензискиот систем продолжуваат. Законодавството беше изменето за да се обезбеди линеарно зголемување на пензиите од 5 %нагодишна основа, почнувајќи од март 2014 година. Административниот капацитет на институциите кои се задолжени за спроведување на Законот за социјална заштита не е подобрен.

Спроведувањето на стратешкиот план за антидискриминација за 2011 - 15 година напредува претежно со активности за промоција и објавување . Спроведувањето на активностите за подигнување на свеста утврдени во

35